समस्तीपुर : इंजीनियर पहुंचे रेलवे लाइन का सर्वे करने, ग्रामीणों ने बच्चा चोर बताकर धुन दिया  
इंजीनियरों के शिकायत देने पर पुलिस दर्ज करेगी मामला
बंगरा थाना क्षेत्र के मुन्नीचक सरसौना गांव में हुई घटना
उत्तराखंड के रहने वाले हैं दोनों इंजीनियर
बिना कोई तहकीकात किए गांव वाले उधर दौड़ पड़े और बिना कुछ पूछे दोनों इंजीनियर की जमकर धुनाई कर दी. बाद में उन्हें पुलिस के हवाले कर दिया. बिना वजह के मार खाते हुए भी दोनों इंजीनियरों ने लोगों को काफी समझाने की कोशिश भी की लेकिन किसी ने भी उनकी बातों पर ध्यान नहीं दिया.
जब पुलिस ने उनसे जानकारी ली तो उन्होंने बताया कि वे इंजीनियर हैं और रेलवे लाइन बिछाने के लिए सर्वे करने आए हैं. पुलिस ने उनके पहचान पत्र देखे. रेलवे अधिकारियों से छानबीन की गई तो बात सही निकली.
बंगरा थानाध्यक्ष अनिल कुमार ने बताया कि दोनों इंजीनियर हैं. रेलवे लाइन बिछाने के लिए सर्वे कराया जा रहा है. अफवाह उड़ाकर दोनों के साथ धक्का-मुक्की की गई और उनका मोबाइल भी छीन लिया गया था. दोनों इंजीनियरों द्वारा लिखित आवेदन दिया जा रहा है.आवेदन मिलते ही घटना की प्राथमिकी दर्ज कर अफवाह फैलाने वालों पर कार्रवाई की जाएगी.